́же у́бѡ познава́емъ, и ѿ ст҃ы́хъ тайнонауча́емся, уму̀ и мы́сли въ ны́нѣшнемъ вѣ́цѣ и въ бу́дущемъ, ѻ́крестъ бг҃а двиза́тися и дѣ́йствовати, ины̂я же си̂лы въ настоя́щемъ то́чію вѣ́цѣ, я́кѡ сво́йствєнныя єму̀: подоба́етъ и душѝ, я́кѡ благохудо́жнѣй управи́тельницѣ, и вла́сть надъ̑ си́ми єсте́ственнѣ иму́щей, и не въ настоя́щемъ произво́лившей то́кмѡ дѣ́йствовати, но въ бу́дущемъ вѣ́цѣ наипа́че у́мъ и мы́сль вся́цѣмъ ѡ́бразомъ тща́тися горѣ̀ простира́ти къ бг҃у, и двиза́ти и совокупля́ти во вре́мя чи́стыя мл҃твы, и у́мнагѡ и єди́нственнагѡ и проста́гѡ дѣ́ланія: ѿ мечта́нія же и ины́хъ си́лъ вся́чески ѻ́ной ѿлуча́ти